Kinnekulle er et såkalt platåfjell, ca. 306 moh. på det høyeste. Allerede tidlig i middelalderen fantes det steinindustri i området, og fremdeles er det noen steinhoggerier igjen. Kinnekulle er oppbygd av bergarter som er avleiret fra kambrium til silur. Nederst, på det prekambriske grunnfjellets peneplan ligger sandstein, og deretter følger alunskifer, kalkstein, leirskifer og diabas.